**HØYRINGSSPØRSMÅL TIL KYRKJELEGE HØYRINGSINSTANSAR**

Dette word-dokumentet er meint som eit verkty i sakshandsaming i kyrkjelege rådsorgan. Det er **IKKJE** høve til å sende inn høyringssvar i dokument-format.

**ALLE SVAR MÅ BLI FYLT UT I ELEKTRONISK SVARSKJEMA** av ein person: <https://surveys.enalyzer.com?pid=dimb3n6f>

Dei 48 spørsmåla i dette dokumentet er [dei same som i høyringsnotatet](https://kirken.no/globalassets/kirken.no/om-kirken/slik-styres-kirken/kirkeradet/2021/h%C3%B8ringer%20i%20kirker%C3%A5dets%20regi/h%C3%B8ring%20ny%20kirkelig%20organisering/h%C3%B8ringsnotat%20til%20kirkelige%20instanser%20bokm%C3%A5l.pdf), og dei same som i det elektroniske svarskjemaet.

## Innleiiande spørsmål

1. Namn på høyringsinstans
2. Type hørringsinstans
	1. Sokneråd

For sokneråd:

Kor mange medlemmer i soknet?

0-2000 / 2 001-10 000 / Over 10 001

* 1. Fellesråd

For sokneråd og fellesråd:

Kva bispedømme / kva prosti

Kor mange sokn er det i fellesrådsområdet?

Kor mange tilsette er det i fellesrådet (heiltids- og deltidsstillingar)?

Kor mange prestar har sin tenestestad i sokn i fellesrådsområdet?

* 1. Arbeidstakarorganisasjon
	2. Arbeidsgjevarorganisasjon
	3. Verneteneste
	4. Utdanningsinstitusjon
	5. Forskingsinstitusjon
	6. Barne- og ungdomsorganisasjon
	7. Interesseorganisasjon
	8. Valliste
	9. Enkeltperson
	10. Andre, spesifiser
1. Kontaktperson hjå høyringsinstansen [Namn / Stilling/verv / E-post-adresse]

Høyringsspørsmål til forslaga frå utvalet

**Del 1. Etablering av prostifellesråd og dagleg leiing**

1. Om etablering av prostifellesråd som arbeidsgjevarorgan

Kyrkjerådet ynskjer å få høyringsinstansane sitt synspunkt på «grepet» med å etablere kommuneoverskridande prostifellesråd til erstatning for dagens kyrkjelege fellesråd, der prostifellesråda vil vere arbeidsgjevar for både dagens fellesrådstilsette og kyrkjelydsprestane.:

1. Kva er fordelar og mogelegheiter med å etablere eit felles kyrkjeleg organ på eit justert prostinivå der dette prostifellesrådet skal vere arbeidsgjevarorgan for alle dei som arbeider lokalt? [fritekst]
2. Kva er ulemper og risiko med å etablere felles kyrkjeleg organ på prostinivå der dette prostifellesrådet skal vere arbeidsgjevar for alle dei som arbeider lokalt? [fritekst]
3. Kva tiltak kan setjast i verk for å redusere eventuelle uheldige konsekvensar ved å etablere kommuneoverskridande prostifellesråd? [fritekst]
4. Andre innspel eller synspunkt på det å etablere prostifellesråd som felles arbeidsgjevarorgan for alle dei som arbeider lokalt i kyrkja, og til erstatning for dagens kyrkjelege fellesråd?

Medlemmene i utvalet har lagt vekt på ulike omsyn når dei anbefalar modell for arbeidsgjevarorganisering på prostinivå, og utvalet er difor delt i anbefalinga. Moment som har vore vektlagt er mellom anna kor gjennomførleg modellen er, om den er eigna til å nå målet om at kyrkja skal «henge godt saman lokalt, regionalt og nasjonalt», om den gjev auka mogelegheit for strategisk leiing av kyrkja si verksemd lokalt og om den kan bidra til å nå målet om at Den norske kyrkja skal vere ein attraktiv arbeidsplass med god leiing. Med omsyn til desse momenta og dykkar erfaringar:

1. Kva modell for arbeidsgjevarorganisering er å anbefale? [Modell 1 / Modell 2 / Modell 3] Grunngjev kvifor og spesifiser gjerne kva mål de har lagt mest vekt på (sjå avsnitt 2.3 og kapittel 9 i rapporten) [fritekst].
2. Har høyringsinstansen synspunkt på korleis tilsetjingar bør gå føre seg? [fritekst]
3. I dagens modell er det to arbeidsgjevarlinjer og Kyrkjemøtet har vedteke mål om ei felles arbeidsgjevarlinje. Kyrkjerådet ynskjer å høyre følgjande:
	1. Finst det ein betre modell for å nå målet om ei arbeidsgjevarlinje enn forslaga som er presentert i denne høyringa? I så fall, grunngjev og skildre dette [fritekst].
	2. Ynskjer de å oppretthalde dagens ordning med to arbeidsgjevarlinjer, med eventuelle justeringar, på tross av Kyrkjemøtet sitt vedtak om éi arbeidsgjevarlinje? [Ja / Nei / Dersom ja, grunngjev svaret].
4. Dagleg leeiing i prostifellesrådet
5. Utvalet har lagt vekt på ulike omsyn når dei anbefalar modell for dagleg leiing. Moment som har blitt vektlagt er mellom anna om modellen gjev auka mogelgheit for strategisk leiing av kyrkja si verksemd lokalt og om modellen bidret il målet om å vere ein attraktiv arbeidsplass med god leiing. Med omsyn til desse momenta og dykkar erfaringar: Kva modell for dagleg leiing er i sum å føretrekke? [Modell 1 / Modell 2 / Modell 3] [Grunngje kvifor og spesifiser gjerne kva mål de har lagt mest vekt på (sjå avsnitt 2.3 og kapittel 9 i rapporten) [fritekst]].
6. Finst det andre og betre modellar for dagleg leiing som er å føretrekke? Forklar kva og korleis den føreslegne modellen på ein betre måte svarar ut måla for abeidet [fritekst].
7. Kva nasjonale krav til kvalifikasjonar bør det bli stilt til den dagelge leiaren? [Alternativ 1: Det er tilstrekkeleg at dagleg leiar er medlem og har eit engasjement for kyrkja sin bodskad / Det må bli stilt nasjonale krav i tillegg til dei som er sett opp i alternativ / Har de andre synspunkt på nasjonale krav? [Fritekst]].
8. Müller-Nilssen-utvalet har nytta omgrepa «kyrkjeverje» og «prost», men har poengtert at desse kan få nytt innhald og nye titlar. Gjeve at innhaldet vil bli noko endra, bør desse at titlane bli vidareført i ny organisering, eller bør dei bli endra? [Titlane bør ikkje bli endra / Titlane bør bli endra / Grunngje og spesifiser eventuelt forslag].

**Del 2. Oppgåver og ansvar på dei ulike nivåa**

1. Biskopen si rolle
2. Gjeve at arbeidsgjevaroppgåvene vert samla i prostifellesrådet, kva bør bli gjort for å styrke biskopen sitt tilsynsansvar overfor sokn, tilsette og råd? [Fritekst]

Alt etter kva slags arbeidsgjevarmodell som blir valt, kva slags verkemiddel bør biskopen ha for å ivareta si leiar- og tilsynsrolle?

1. Gjeve at arbeidsgjevarmodell 2 blir valgt, der dei som arbeider lokalt blir tilsett i RDNK, bør biskopen ha eit sjølvstendig arbeidsgjevaransvar, eller bør biskopen si tilsynsrolle vere frikopla frå arbeidsgjevaransvaret? [Biskopen bør ha eit sjølvstendig arbeidsgjevaransvar / Biskopen si tilsynsrolle bør bli frikopla frå biskopen sitt sjølvstendige arbeidsgjevaransvar / Grunngjeving i fritekst].
2. Kva slags oppgåver meiner høyringsinstansen det er viktig at biskopen tek hand om? [Fritekst].
3. Er høyringsinstansen einig eller ueinig i følgjande tiltak? [Heilt ueinig/litt ueining/verken eller/litt einig/heilt einig. Grunngje [Fritekst]].
4. Det må bli etablert ein tydeleg samanheng mellom biskopen, prosten og den øvrige leiinga i prostiet som legg til rette for samarbeid og samhandling innan bispedømet, gjennom faste møtepunkt gjennom året.
5. Biskopen må sikrast ein fagleg kompetent stab.
6. Biskopen må sikrast ei rolle i tilsetjingssaker [Viss einig, spesifiser korleis?].
7. Biskopen må kunne kalle inn alle kyrkjelege medarbeidarar til fagsamlingar og kompetansehevande tiltak
8. Det bør vere korte prostivisitasar for å sikre biskopen dei nødvendige verkemiddel til å utøve tilsynsansvaret på ein god måte.
9. Bispedømeråda sine oppgaver
10. Kva bør vere dei sentrale oppgåvene for bispedømerådet? [Fritekst]
11. Oppgåver og ansvar for nytt folkevald organ – prostifellesrådet
12. Bør prostifellesrådet ha føremålsbestemming som utvalet foreslår? [Ja / Nei. Dersom nei, spesifiser kva som bør bli endra]
13. Müller-Nilssen-utvalet har brukt «prostifellesråd» som namn på nytt folkevald organ. Er dette eit godt namn, eller er det andre forslag? [Ja / Nei, spesifiser / Ingen merknad]
14. Oppgåver og ansvar for soknerådet
15. Bør soknerådet få eit ansvar for gjennomføring av gudstenester og kyrkjelege handlingar, dvs. det ansvaret som ikkje er avgrensa av forordninga til biskopen, liturgiske bestemmingar frå Kyrkjemøtet og presten sin sjølvstende, gjeve av ordinasjonen? [Ja / Nei / Grunngje i fritekst].
16. Bør soknerådet si rolle i tilsetjingar av dei som arbeider i soknet bli tydeliggjort og nedfelt i kyrkjeordninga eller i anna kyrkjeleg regelverk? [Ja, dersom ja spesifiser kva og kvifor. / Nei, dersom nei, spesifiser kvifor].
17. Er det oppgåver i dag som blir gjort av fellesrådet som heller bør ligge til soknerådet? Og motsett: Oppgåver som i dag ligg til sokneråda som bør ligge hos prostifellesrådet? [Spesifiser i stikkordsform].
18. Prostimøte
19. Er det tenleg å opprette eit årleg prostimøte?
[Ja, som et rådgjevande organ for prostifellesrådet innanfor m.a. strategi og satsingar i prostiet / Ja, som eit organ med formell avgjerdsmakt som vedtek rammebudsjett, godkjenner årsmelding og rekneskap / Nei. Viss nei, mogeleg å spesifisere kvifor.]

**Del 3. Kyrkjeleg demokrati, val og samansetning**

Trussamfunnslova sitt kapittel 3 har som føreål å legge til rette for at Den norske kyrkja forblir ei landsdekkande og demokratisk evangelisk-luthersk folkekyrkje. Dette er i samsvar med Den norske kyrkja si sjølvforståing, slik den er uttrykt av Kyrkjemøtet. Eitkvart medlem i Den norske kyrkja som fyller 15 år innan utgangen av valåret, har røysterett i kyrkjelege val. I denne delen er spørsmål knytta til kyrkjeleg demokrati, valordningar og samansetninga av kyrkjelege organ samla.

1. Soknerådet og prostifellesrådet
2. Utvalet har vurdert korleis prostifellesrådet bør veljast, og foreslår at prostifellesrådet blir valt av sokneråda. Er høyringsinstansen einig i dette? [Einig. Begrunn: / Ueinig. Begrunn: / Andre forslag (fritekst)]
3. Utvalet foreslår ein representant frå kvart sokneråd i prostifellesrådet. Einig?
[Einig / Ueinig. Viss ueinig, spesifiser endring]
4. Bør det vere kommunal representasjon i prostifellesrådet?
[Ja, med full røysterett / Ja, med møte- og talerett / Nei / Eventuell fritekstkommentar]
5. Har høyringsinstansen andre synspunkt på soknerådets og prostifellesrådets samansetning? [fritekst]
6. Bispedømerådet
7. Kva samansetning av bispedømerådet bør veljast?
[Alternativ 1: Kyrkjemøtemedlemmar valt frå bispedømet (som i dag) / Alternativ 2: Eit prostifellesrådsmedlem frå kvart prostifellesråd / Alternativ 3: Kyrkjemøtemedlemmane valt frå bispedømet og eit prostifellesrådsmedlem frå kvart prostifellesråd (utvalets anbefaling)]
8. Kyrkjemøtet
9. Bør talet på Kyrkjemøte-medlemmar frå kvart bispedøme fastsetjast (vektast) relativt til medlemstal i bispedømet? [Ja / Nei / Grunngjeving i fritekst]
10. Bør ordninga med val av prest til Kyrkjemøtet bli avvikla? [Ja / Nei / Grunngjeving i fritekst]
11. Bør ordninga med val av lek kyrkjeleg tilsett til Kyrkjemøtet bli avvikla? [Ja / Nei / Grunngjeving i fritekst]
12. Viss ordninga med val av prest og/eller lek kyrkjeleg tilsett blir avvikla, i kva grad bør prestar og leke kyrkjeleg tilsette vere valføre til Kyrkjemøtet? [Dei bør vere valføre som folkevalde, med unnatak av tilsette på bispedømekontora og i Kyrkjerådet sitt sekretariat / Dei bør ikkje vere valbare / Anna, spesifiser].
13. Andre merknader til Kyrkjemøtet si samansetning? [Fritekst]
14. Kyrkjerådet
15. Korleis bør Kyrkjerådet veljast hvis det er fleire lister i Kyrkjemøtet?
[Fleirtallsval / Førehaldsval (listeval) / Avtaleval / Avtaleval viss gruppene blir samde. Viss ikkje: førhaldsval / Ei anna ordning. Forklar i fritekst].
16. Korleis bør Kyrkjerådet vere sett saman, viss ordninga med val av prest og lek kyrkjeleg tilsett til Kyrkjemøtet blir avvikla?
[1. Av leiar, 15 andre folkevalde medlemmar og preses i Bispemøtet (utvalet sitt forslag) / 2. Av leiar, elleve andre folkevalde medlemmar og preses i Bispemøtet / 3. På anna vis; spesifiser]
17. Korleis bør Kyrkjerådet vere sett saman, viss ordninga med val av prest og lek kyrkjeleg tilsett ikkje blir avvikla? [1. Av leiar, elleve folkevalde medlemmar, fire prestar, ein lek kirkelig tilsett og preses i Bispemøtet (som i dag) / 2. Av leier, elleve folkevalde medlemmar, ein prest, ein lek kyrkjeleg tilsett og preses i Bispemøtet / 3. På anna vis; spesifiser]
18. Kva alternativ for krav til balanse mellom kvinner og menn i Kyrkjerådet bør nyttast?
[Krav om minst 40 prosent kvinner og menn i Kyrkjerådet etter valoppgjeret / Krav om minst 40 prosent kvinner og menn på vallista]

**Del 4. Relasjon til kommunane og ny prostiinndeling**

1. Om relasjon til kommunane

Dersom Kyrkjemøtet vedtek ei ordning med prostifellesråd;

1. Kva for nokre av tiltaka som er nemnt nedanfor er viktige for å halde ved lag ein god relasjon mellom kyrkje og kommune? (For kvart alternativ: Svar på ein skala frå 1-5, der 5 er veldig viktig, medan 1 er heilt uviktig)
	1. Vidareføre en ein til ein-relasjon mellom kommune og prostifellesrådet i samband med budsjettprosessar og anna samarbid mellom kyrkje og kommune, slik det i dag er det mellom kommunane og fellesrådet.
	2. Skilje mellom driftsbudsjett og investeringsbudsjett, slik at kommunane kan vere sikre på at investeringar som kommunen gjer kjem kommunen til gode.
	3. Styrkje kyrkja si rolle som aktør i samskaping for kommunane, ved å skape nye tilbod saman og samarbeide om eksisterande prosjekt.
	4. Anna; spesifiser i fritekst.
2. Ein ny prostistruktur
3. I kva grad meiner de at utvalet har peika på dei relevante omsyna som det bør leggast vekt på ved fastsetting av nye prostigrenser. Svar på ein skala frå 1-5 der 5 er veldig relevant medan 1 er veldig irrelevant. Er det eventuelt andre omsyn som bør leggast vekt på?
4. I kva grad opplever de dagens prostigrenser som I hvilken grad oppleves dagens prostigrenser som føremålstenlege for etablering av prostifellesråd? [Svært føremålstenlege / Nokså føremålstenlege / Verken eller / Nokså lite føremålstenlege / Svært lite føremålstenlege].
5. Andre synspunkt på prostistrukturen, til dømes kva som er ein eigna storleik på eit nytt arbeidsgjevarorgan?
6. Samisk kirkeliv
7. Bør det veljast ein eigen samisk representant i prostifellesrådet i dei prostia som har minst eitt sokn som ligg i forvaltningsområdet for samisk språk? [Ja / Nei / Grunngjeving]
8. Korleis kan ein ta vare på samisk kyrkjeliv i ny kyrkjeleg organisering på lokalt nivå? [fritekst]
9. Korleis kan ein ta vare på samisk kyrkjeliv i ny kyrkjeleg organisering med folkevalt organ på prostinivå? [fritekst]
10. Korleis kan ein ta vare på samisk kyrkjeliv i ny kyrkjeleg organisering på nasjonalt nivå? [fritekst]
11. Andre innspel eller synspunkt
12. Viss de har andre innspel eller synspunkt til rapporten eller saka om kyrkjeleg organisering kan de skrive det her [fritekst]